Mihai Tudose vrea un guvern format doar din PSD: "Aliații pe care i-am avut la guvernare, de multe ori au fost o frână"
Vicepreședintele PSD Mihai Tudose, candidatul aflat pe primul loc pe lista PSD-PNL pentru alegerile europarlamentare, afirmă că PSD trebuie să aibă, la alegerile din acest an, un scor care să îi permită să ”depindă cât mai puțin de alții” în actul de guvernare. ”Fiindcă nu totdeauna aliații pe care i-am avut la guvernare chiar au fost aliați, de multe ori au fost o frână”, argumentează Tudose.